CELEX: 32012D0066
Language: el
Date: 2012-02-02 00:00:00
Title: 2012/66/ΕΕ: Εκτελεστική απόφαση της Επιτροπής, της 2ας Φεβρουαρίου 2012 , σχετικά με την αναγνώριση του Polski Rejestr Statków SA (πολωνικό νηολόγιο) ως νηογνώμονα σκαφών της εσωτερικής ναυσιπλοΐας [κοινοποιηθείσα υπό τον αριθμό Ε(2012) 431]  Κείμενο που παρουσιάζει ενδιαφέρον για τον ΕΟΧ

4.2.2012   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 33/8
            
         ΕΚΤΕΛΕΣΤΙΚΉ ΑΠΌΦΑΣΗ ΤΗΣ ΕΠΙΤΡΟΠΉΣ
   της 2ας Φεβρουαρίου 2012
   σχετικά με την αναγνώριση του Polski Rejestr Statków SA (πολωνικό νηολόγιο) ως νηογνώμονα σκαφών της εσωτερικής ναυσιπλοΐας
   [κοινοποιηθείσα υπό τον αριθμό Ε(2012) 431]
   (Κείμενο που παρουσιάζει ενδιαφέρον για τον ΕΟΧ)
   (2012/66/ΕΕ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη την οδηγία 2006/87/ΕΚ του Ευρωπαϊκού Κοινοβουλίου και του Συμβουλίου, της 12ης Δεκεμβρίου 2006, σχετικά με τη θέσπιση τεχνικών προδιαγραφών για τα πλοία εσωτερικής ναυσιπλοΐας και την κατάργηση της οδηγίας 82/714/ΕΟΚ του Συμβουλίου (1), και ιδίως το άρθρο 10 παράγραφος 1 και το μέρος II του παραρτήματος VII,
   Αφού συμβουλεύθηκε την επιτροπή που έχει συσταθεί βάσει του άρθρου 7 της οδηγίας 91/672/ΕΟΚ του Συμβουλίου, της 16ης Δεκεμβρίου 1991, για την αμοιβαία αναγνώριση των εθνικών αποδεικτικών ναυτικής ικανότητας για τα σκάφη μεταφοράς εμπορευμάτων και προσώπων με την εσωτερική ναυσιπλοΐα (2).
   Εκτιμώντας τα ακόλουθα:
   
               (1)
            
            
               Με επιστολή της στις 3 Ιουλίου 2008 η Πολωνία υπέβαλε στην Επιτροπή αίτηση αναγνώρισης του Polski Rejestr Statków SA (εφεξής PRS) ως νηογνώμονα υπό την έννοια της οδηγίας. Το PRS έχει την έδρα του στην Πολωνία.
            
         
               (2)
            
            
               Μαζί με την αίτησή της η Πολωνία προσκόμισε τις πληροφορίες και την τεκμηρίωση που χρειάζονται για τον έλεγχο εκπλήρωσης των κριτηρίων αναγνώρισης.
            
         
               (3)
            
            
               Τον Απρίλιο του 2009 οργανώθηκε ακρόαση στο πλαίσιο της κοινής συνεδρίασης εμπειρογνωμόνων από τα κράτη μέλη της Ευρωπαϊκής Ένωσης και από την Κεντρική Επιτροπή για τη Ναυσιπλοΐα στο Ρήνο (εφεξής «CCNR») με αντικείμενο τις τεχνικές απαιτήσεις για τα σκάφη της εσωτερικής ναυσιπλοΐας, κατά την οποία οι πολωνικές αρχές και το PRS έκαναν παρουσιάσεις.
            
         
               (4)
            
            
               Η γραμματεία της CCNR γνωμοδότησε, όπως αναφέρεται στο μέρος II παράγραφος 4 του παραρτήματος VII της οδηγίας 2006/87/ΕΚ.
            
         
               (5)
            
            
               Η Επιτροπή αξιολόγησε τη συμμόρφωση του PRS προς τα κριτήρια του μέρους I του παραρτήματος VII της οδηγίας 2006/87/ΕΚ και κατέληξε στο συμπέρασμα ότι το PRS πληροί τα ενλόγω κριτήρια,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Ο νηογνώμονας PRS αναγνωρίζεται σύμφωνα με το άρθρο 10 της οδηγίας 2006/87/ΕΚ.
   Άρθρο 2
   Η παρούσα οδηγία απευθύνεται στο (στα) κράτος(-η) μέλος(-η) που διαθέτει(-ουν) εσωτερικές πλωτές οδούς, όπως αναφέρεται στο άρθρο 1 παράγραφος 1 της οδηγίας 2006/87/ΕΚ, και στο Polski Rejestr Statków (πολωνικό νηολόγιο), Al. Gen. J. Hallera 126, 80-416, Gdańsk, Πολωνία.
   
      Βρυξέλλες, 2 Φεβρουαρίου 2012.
      
         
            Για την Επιτροπή
         
         Siim KALLAS
         
            Αντιπρόεδρος
         
      
   
   
      (1)  ΕΕ L 389 της 30.12.2006, σ. 1.
   
      (2)  ΕΕ L 373 της 31.12.1991, σ. 29.